Forrest Gump
Forrest Gump est pellicula partim comica, partim dramatica Roberti Zemeckis moderatoris cinematographici anno 1994 edita, quae posita est in mythistoria eiusdem nominis a Winston Groom scripta, etsi pellicula a libro partim magnopere differt. Consecuta est omnia sex praemia Academiae, ut puta praemium optimae pelliculae, praemium optimi moderatoris, praemium ob partes primas a Thoma Hanks actas. Narrat de Forrest Gump, viro Alabamensi tardi ingenii sed bonae voluntatis, qui, cum laophorium opperiretur, cursum vitae suae refert ignotis hominibus.